আপ বিধায়কদের সাসপেন্ড ইস্যুতে রাষ্ট্রপতির কাছে সাক্ষাতের সময় চেয়ে চিঠি অতিশীর

নয়াদিল্লি: দিল্লি বিধানসভা অধিবেশনের (Delhi Assemble Session) দ্বিতীয় দিনে বিজেপি (Bjp) তার পরিকল্পনা মতো ক্যাগ রিপোর্ট (Cag Report) পেশ করে। বিজেপির নয়া মুখ্যমন্ত্রী রেখা গুপ্তার (CM Rekha Gupta) হাত ধরেই এই ক্যাগ রিপোর্ট পেশ করা হয়। আর অন্যদিকে সেই সময় দিল্লির বিরোধী দলনেত্রী অতিশী মারলেনা (Atishi Marlena) সহ আপ বিধায়করা ‘আম্বেদকর’ ইস্যুতে সরব হয়। তুমুল হইহট্টোগোলের মধ্যে দিয়ে ক্যাগ রিপোর্ট পেশ হয়। এই ঘটনায় স্পিকার অতিশী সহ ২১ জন বিধায়ককে (MLA) সাসপেন্ড (Suspend) করেন স্পিকার।

এবার এই সাসপেন্ড ইস্যুতে রাষ্ট্রপতি দ্রোপদী মুর্মুর (Droupadi Murmu) কাছে চিঠি দিয়ে সময় চাইলেন দিল্লির প্রাক্তন মুখ্যমন্ত্রী, বিরোধী দলনেত্রী অতিশী মারলেনা।

আরও পড়ুন: মহাকুম্ভে সাফাইকর্মীদের কাজে খুশি যোগী আদিত্যনাথ, ১০ হাজার বোনাস, বাড়ছে বেতন

রাষ্ট্রপতির উদ্দেশে লেখা চিঠিতে অতিশী লিখেছেন, আমি একটি সংবেদনশীল বিষয় আপনার কাছে জানাতে চাই যে, বিজেপি ভারতের গণতন্ত্রের উপর সরাসরি আক্রমণ করছে। দিল্লির বিজেপি সরকার রাজ্যের সরকারি অফিস থেকে বাবাসাহেব আম্বেদকর এবং শহিদ এ-আজম ভগত সিংয়ের ছবি সরিয়ে দিয়েছে। এটি দেশমাতার এই বীরসন্তানদের অপমান নয়, বরং দলিত, পিছিয়ে পড়া এবং বঞ্চিত সমাজেরও অপমান।”

অতিশী বলেন, আপ যখন এই ইস্যুতে প্রতিবাদ জানাচ্ছিল তখন বিধানসভার স্পিকার বীরেন্দ্র গুপ্তা অগণতান্ত্রিকভাবে আপের ২১ জন বিধায়ককের ২৫ ফেব্রুয়ারি থেকে তিনদিনের জন্য সাসপেন্ড করেন। কিন্তু আজ ২৭ ফেব্রুয়ারি আম আদমি পার্টির আমাদের সংসদ ভবনের বাইরেই আটকে দেওয়া হয়। দিল্লি পুলিশ বিশাল ব্যারিকেড দিয়ে রাখে।

নির্বাচিত প্রতিনিধিদের বিধানসভায় পৌঁছাতে না দেওয়া গণতন্ত্রের হত্যা। এর ফলে বিরোধী দলের বিধায়কদের রাস্তায় ধর্নায় বসতে হয়। দেশের ইতিহাসে এই প্রথম বিরোধী দলকে বিধানসভা প্রাঙ্গণে প্রবেশ করতেও দেওয়া হয়নি। এই ঘটনা ভারতের গণতান্ত্রিক ইতিহাসে একটি কালো দাগ।

অতিশীর বলেন, যদি বিরোধী দলকে এভাবে থামানো হয়, তাহলে জনসাধারণের সমস্যা কে তুলবে? গণতন্ত্রে, সরকার এবং বিরোধী দল উভয়েরই থাকা প্রয়োজন, যাতে সাধারণ মানুষের কণ্ঠস্বর শোনা যায়। কিন্তু এখন যা ঘটছে তা বিরোধীদের দমন করার প্রচেষ্টা, যার কারণে জনগণের কণ্ঠস্বরও দমন করা হচ্ছে।

রাষ্ট্রপতির কাছে লিখিত আবেদন জানিয়ে শুক্রবার দেখা করার অনুমতি চেয়েছেন অতিশী। বিরোধী দলনেত্রীর বক্তব্য, আম আদমি পার্টির আইনসভা দল এই বিষয়ে অবিলম্বে আপনার সঙ্গে দেখা করতে চায় যাতে এই স্বৈরশাসনের বিরুদ্ধে যথাযথ পদক্ষেপ নেওয়া যায়। এটা শুধু দিল্লির বিষয় নয়, বরং সমগ্র দেশের গণতন্ত্রের উপর সংকটের লক্ষণ। আমরা আশা করি আপনি এই অত্যন্ত গুরুতর বিষয়টি অবিলম্বে বিবেচনা করবেন এবং আগামীকাল, ২৮ তারিখে, আম আদমি পার্টির বিধায়কদের আপনার সঙ্গে দেখা করার জন্য একটি সময় নির্ধারণ করবেন।